#### Výzva na predkladanie cenových ponúk

#### (prieskum trhu realizovaný prostredníctvom Výzvy na predkladanie cenových ponúk)

**1.Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

 (IČO: 36 007 099)

Dopravný podnik mesta Žiliny s.r.o. je podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm.a), ktorý vykonáva vybrané činnosti uvedené v § 9 ods. 6 a 7 cit. Zákona.

**2.Kontaktná osoba pre tento prieskum trhu:**

Mgr. Viera Blanárová, viera.blanarova@dpmz.sk, 041/5660168

**3.Názov zákazky:**

Čistenie stanice dažďových vôd a nakladanie s kalom „OO“

(služby)

Spoločný slovník obstarávania (CPV):

90500000-2 – Služby súvisiace s likvidáciou odpadu a odpadom

90513000-6 – Služby na spracovanie a likvidáciu nie nebezpečného odpadu

90512000-9 - Služby na prepravu odpadu

Zverejnenie zákazky: webové sídlo obstarávateľa

Predpokladaná hodnota zákazky:

Obstarávateľ predpokladá**,** že orientačná hodnota poskytnutej a vykonanej služby celkom bude vo výške  3 576,00 € bez DPH, vrátane všetkých nákladov, aj dopravných.

Zákazka delená na časti: nie. Uchádzač zašle cenovú ponuku na požadovanú službu ako celok.

**4.Opis predmetu zákazky, technická špecifikácia a ďalšie požiadavky obstarávateľa**

Predmetom prieskumu trhu je poskytnutie služby na práce s kalom v záchytnej stanici (nádrže) dažďových vôd a jej vyčistenie, v tom:

4.1 obstarávateľ, ako pôvodca odpadu, požaduje od uchádzača, ako odberateľa odpadu vybrať kal v záchytnej a usadzovacej nádrži pre zber odpadových vôd a kal následne odviesť a zhodnotiť v súlade s platnou legislatívou o nakladaní s odpadom, viac v bode 4.1.1 a 4.1.2 tejto výzvy,

4.2 obstarávateľ požaduje od uchádzača vyčistenie záchytnej a usadzovacej nádrže vodou pod tlakom vlastným prístrojom uchádzača (WAP-kou), viac v bode 4.2.1 a 4.2.2 tejto výzvy.

**4.1.1 KAL:**

* kalom v nádrži je hustý bahenný sediment na dne nádrže – usadenina s prímesou vodného rastlinstva, ktorá neobsahuje odpady z odlučovania ropných látok, resp. nevyskytujú sa v ňom ropné látky a je z kategórie nie nebezpečného odpadu (ďalej „OO“),
* množstvo usadeného kalu pri priemernej výške 10 cm v nádrži v čase predpokladaného  **vybratia** je orientačne 30 m3. Odhad OO je podporený vlastným výpočtom a meraním obstarávateľa. Pre predpokladané množstvo OO, určeného na vybratie a zhodnotenie, si obstarávateľ vyhradzuje právo považovať toto množstvo za nezáväzné. **Pre účely vyhodnotenia cenových ponúk bude uvažované s celkovou hmotnosťou kalu 30 ton.**
* v zmysle technických podmienok nakladania s dažďovými vodami odvádzanými z pozemkov má obstarávateľ oprávnenia na záchyt dažďovej vody, ktorá bude pred samotným poskytnutím služby z nádrže odstránená zamestnancami obstarávateľa, preto odvodnenie kalu nie je predmetom obstarávania. Voda v nádrži obsahuje nie nebezpečné látky.

**4.1.2 Poskytnutie služby na vybratie kalu pozostáva z úkonov:**

* vybratie/naloženie OO z nádrže,
* zistenie skutočného množstva OO vážením, resp. meraním jeho množstva,
* odvoz OO z areálu obstarávateľa vo vlastnej réžii,
* vlastné spracovanie/zhodnotenie/likvidácia skutočného množstva OO uchádzačom.

 **Ďalšie podmienky k poskytnutiu služby na vybratie kalu:**

* vybratie/nakládka OO bude realizovaná len v prípade priaznivých poveternostných podmienok,
* vybratie/nakládka OO a jeho spracovanie bude jednorazovou službou uchádzača,
* vybratie/nakládku OO bude uchádzač zabezpečovať svojimi silami a vlastným mechanizačným zariadením a vlastným prepravným prostriedkom,
* predbežné váženie odobratého OO uchádzač uskutoční na mieste úkonu, zistený údaj podpisom potvrdí kontaktná osoba obstarávateľa; skutočná hmotnosť odobratého OO bude zistená vážením na úradne overenom vážnom zariadení a zaznamenaná na vážnom lístku, ktorý bude pripojený k dokladu o údaji predbežného váženia,
* odvoz OO na vlastné náklady vlastnými dopravnými prostriedkami (vo vlastnej réžii); skutočné dopravné náklady budú dokladované záznamom o prevádzke vozidla nákladnej dopravy,

do dopravných nákladov budú zahrnuté náklady na pristavenie na miesto úkonu, odvoz OO z miesta úkonu na ďalšie spracovanie; dopravné náklady budú zahrnuté v celkovej cene zákazky,

* vlastné spracovanie/zhodnotenie/likvidácia OO uchádzačom (napr. ekologická likvidácia, likvidácia znehodnotením alebo zhodnotenie OO), ktoré bude uchádzač dokladovať potvrdením o spracovaní OO,
* obstarávateľ nepožaduje vykonať rozbor kvality OO.

**4.2.1 Stanica (nádrž) dažďových vôd:**

* stavba na spevnenej ploche areálu obstarávateľa pre zber a zadržiavanie dažďových vôd zo striech a zo spevnenej betónovej plochy areálu,
* podúrovňová železobetónová nádrž o rozmeroch cca 30m (dĺžka)  x 10 m (šírka), s hĺbkou (výškou) 5,6 m, nezastrešená,
* Je rozdelená na dva sektory a) vonkajší prítokový na zber dažďovej vody

                                              b) vnútorný sektor na usadenie kalu zo zberu vody

* je umiestnená na voľnom priestranstve medzi dvoma budovami
* prístup ku stanici je možný z jednej pozdĺžnej strany.

**4.2.2 Poskytnutie služby**  **čistenia vnútornej časti stanice – nádrže na záchyt dažďovej vody – pozostáva z úkonov:**

-   čistenie dna nádrže na ploche 300 m2,

* čistenie bočných a vnútorných stien nádrže do výšky 2 metre na ploche cca 260 m2
* čistením sa rozumie svojpomocné zmývanie stien od usadeného kalu striekaním vodou pod tlakom vlastným zariadením uchádzača a jej následné odsatie z nádrže,
* vykonaný úkon čistenia bude kontaktnou osobou obstarávateľa potvrdený podpisom na „Protokole o odovzdaní/prevzatí, ktorý vypracuje uchádzač.
	1. **Ďalšie podmienky k poskytnutiu služby celkom:**
* voda, ktorá zakrýva kal v nádrži, bude pred výkonom služby odčerpaná zamestnancami obstarávateľa.
* po odstránení dažďovej vody sa zrealizuje samotné odsatie kalu a čistenie nádrže, pričom nesmú byť dažďové zrážky z dôvodu  zamedzenia naplnenia nádrže vodou, čím by sa zámer čistenia nemohol uskutočniť; z toho dôvodu je potrebná súčinnosť uchádzača a obstarávateľa (objednávateľa) pri výkone služby. Komunikácia medzi uchádzačom a obstarávateľom (objednávateľom) bude prebiehať prostredníctvom e-mailových adries a telefónnych čísel. Za obstarávateľa je pri výkone služby kontaktnou osobou Mgr. Monika Svrčková, monika.svrckova@dpmz.sk, 041/5660138 a Ing. Ľubomír Fides, lubomir.fides@dpmz.sk, 041/5660114,
* uchádzač bude povinný počas poskytovanej služby dodržiavať všetky platné zásady v oblasti bezpečnosti a ochrany zdravia pri práci a ochrany životného prostredia, vyplývajúce z platných predpisov a zákonov týkajúcich sa týchto oblastí pri poskytovaní služby. Uchádzač bude zodpovedať za bezpečnosť a ochranu zdravia svojho (svojich) zamestnancov, za bezpečný technický stav vlastných mechanizačných zariadení a vlastného prepravného prostriedku, ktoré budú použité pri nakládke a spracovaní/zhodnotení/likvidácii OO a pri následnom čistení nádrže,
* uchádzač predložením svojej cenovej ponuky potvrdzuje, že v čase lehoty na predkladanie ponúk spĺňa kvalifikačné, odborné technické a iné predpoklady, má predpísané povolenia a skúšky a spĺňa akékoľvek iné predpoklady stanovené príslušnými právnymi predpismi a záväznými technickými normami pre riadne poskytnutie služby,
* Poskytovateľ (odberateľ OO) prevzatím OO od jeho naloženia na dopravný prostriedok preberá od obstarávateľa (pôvodcu OO) vlastnícke právo k prevzatému OO a plnú zodpovednosť za ďalšie nakladanie s odpadom v súlade s platnou legislatívou.

**5. Podmienky k návrhu ceny**

* cena predmetu zákazky bude určená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon,
* v prípade, že uchádzač o službu (poskytovateľ - podnikateľský subjekt) je subjektom so sídlom na území Slovenskej republiky alebo so sídlom mimo územia Slovenskej republiky a súčasne je platiteľ DPH v mieste sídla podnikania, uvedie vo svojom návrhu cenu za službu v EUR bez DPH a uvedie, že je platiteľom DPH v mieste sídla svojho podnikania (uvedú sa presné identifikačné údaje subjektu na Krycom liste cenovej ponuky). Výšku DPH teda nevyčísľuje a v rámci DPH sa bude postupovať v zmysle platnej legislatívy v SR,
* v prípade, že uchádzač o službu (poskytovateľ - podnikateľský subjekt) je subjektom so sídlom na území Slovenskej republiky alebo so sídlom mimo územia Slovenskej republiky a súčasne nie je platiteľ DPH v mieste sídla podnikania, uvedie vo svojom návrhu cenu za službu v EUR bez DPH a uvedie, že nie je platiteľom DPH v mieste sídla svojho podnikania (uvedú sa presné identifikačné údaje subjektu na Krycom liste cenovej ponuky). Výšku DPH teda nevyčísľuje a v rámci DPH sa bude postupovať v zmysle platnej legislatívy v SR.
* V prípade, že uchádzač o službu je nepodnikateľským subjektom, takýto uchádzač uvedie vo svojom návrhu cenu za službu v EUR bez DPH (ktorá predstavuje pre neho cenu celkom, za ktorú vykoná požadovanú službu). K uvedenej cene obstarávateľ (objednávateľ) uplatní ešte sadzbu DPH v zmysle platnej legislatívy SR, pričom sadzba DPH predstavuje 20 %.
* cenová ponuka, ktorú uchádzač (poskytovateľ) navrhne, bude platná minimálne 3 mesiace od vyhodnotenia prieskumu trhu obstarávateľom,
* uchádzač vo svojej cenovej ponuke uvedenie cenu za službu celkom a bude zahŕňať všetky náklady spojené s predmetom zákazky, aj dopravné, pri predpokladanom naložení a spracovaní 30 ton kalu:
1. Cena za vybratie/naloženie kalu celkom za úkony pri práci s kalom podľa bodu 4.1.2 tejto výzvy
2. Cena za spracovanie/zhodnotenie/likvidáciu kalu
3. Cena za čistenie vnútorných častí nádrže celkom za úkony v zmysle bodu 4.2.2 tejto výzvy
4. Cena dopravných nákladov, súvisiacich s poskytovaním služby, v ktorých sú zahrnuté: *pristavenie na miesto úkonu, odvoz OO z miesta úkonu na ďalšie spracovanie,*
* pre účel ocenenia služby použije uchádzač Tabuľku č. 1, ktorá je súčasťou tohto prieskumu trhu a ktorá je v editovateľnej forme zverejnená na webovom sídle obstarávateľa pri tomto prieskume trhu.

**6.Typ uzavretej zmluvy s úspešným uchádzačom a podmienky fakturácie:**

Objednávka bude zaslaná po vyhodnotení cenových ponúk. Bude vystavená na základe cenovej ponuky úspešného uchádzača. Cenová ponuka je platná minimálne 3 mesiace od vyhodnotenia prieskumu trhu. Bude zaslaná elektronicky a objednané práce budú vykonané vo vzájomne dohodnutom termíne, v závislosti od ustálenia dažďových zrážok.

**Podmienky fakturácie:**

* obstarávateľ (objednávateľ) sa zaväzuje uhradiť poskytovateľovi (úspešnému uchádzačovi) cenu, vypočítanú podľa množstva skutočne spracovaného kalu v súlade s jednotkovými cenami, uvedenými v Tabuľke č. 1 – Ocenenie služby, formou bezhotovostného platobného styku na číslo účtu poskytovateľa na základe faktúry vystavenej poskytovateľom. Číslo účtu v tvare IBAN bude uvedené na Krycom liste cenovej ponuky,
* platba faktúry bude s dobou splatnosti 14 dní od jej doručenia vecne a formálne správne vystavenej faktúry,
* právo na zaslanie faktúry vzniká poskytovateľovi po uskutočnení služby,
* poskytovateľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo elektronickej objednávky. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo objednávky, objednávateľ má právo vrátiť faktúru opravu alebo doplnenie. Poskytovateľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry objednávateľovi,
* povinnými prílohami faktúry budú:
1. v prípade OO vážny lístok o odobratom množstve OO, ktorý musí byť potvrdený podpisom kontaktnej osoby obstarávateľa/objednávateľa, resp. potvrdenie o skutočnej hmotnosti odobratého OO odváženého na úradne overenom vážnom zariadení uchádzača,
2. doklad preukazujúci konečné spracovanie/zhodnotenie/likvidáciu OO,
3. záznam o prevádzke vozidla nákladnej dopravy o skutočne odjazdených kilometrov pri výkone služby
4. v prípade čistenia nádrže „Protokol o čistení nádrže“, ktorý vypracuje poskytovateľ a ktorý bude potvrdený kontaktnou osobou objednávateľa (obstarávateľa).
* Obstarávateľ (objednávateľ) je platiteľom dane z pridanej hodnoty (DPH).

**7.Obhliadka a vysvetľovanie**

Obstarávateľ umožňuje záujemcom zúčastniť sa obhliadky miesta realizácie poskytnutia služby.

Obhliadka bude realizovaná v sídle obstarávateľa po dohode s kontaktnou osobou obstarávateľa pre obhliadku, ktorou je Mgr. Monika Svrčková, monika.svrčkova@dpmz.sk, 041/5660138

Termín obhliadky si uchádzač a obstarávateľ potvrdia prostredníctvom e-mailu a obhliadka sa uskutoční najneskôr do **14.9. 2020.**

V prípade potreby obstarávateľ poskytne záujemcom vysvetlenie k zákazke. Záujemca odošle svoje otázky e-mailom na adresu viera.blanarova@dpmz.sk v termíne **do 16.9.2020** (vrátane tohto dňa). Záujemcom bude bezodkladne doručená e-mailom odpoveď, najneskôr však 18.9.2020 (vrátane tohto dňa).

**8.Financovanie predmetu zákazky**

Obstarávateľ neposkytuje zálohové platby na realizáciu predmetu zákazky.

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje.

**9.Podmienky účasti uchádzačov**

Požaduje sa, aby uchádzač mal k vykonávaniu činnosti/poskytnutia služby udelený súhlas vydaný príslušným orgánom štátnej správy odpadového hospodárstva, príslušné zákonom stanovené platné povolenie, potvrdenie a rozhodnutie a ako subjekt na poskytnutie tejto činnosti aby spĺňal všetky zákonom stanovené podmienky (v zmysle zákona 79/2015 Z.z. o dopadoch a o zmene a doplnení niektorých zákonov v platnom znení, § 97 a § 98).

Požaduje sa, aby subjekt vykonával všetky činnosti v súlade so zákonom o odpadoch, vyhláškou MŽP SR č. 365/2015 Z.z., ktorou sa ustanovuje Katalóg odpadov.

Požaduje sa, aby uchádzač nemal uložený zákaz účasti vo verejnom obstarávaní a aby sa dôkladne oboznámil s podmienkami vyhláseného prieskumu trhu.

9.1.Uchádzač musí byť oprávnený vykonať predmet zákazky. Oprávnenosť uchádzač preukazuje platným dokladom, t.j. scan dokumentu vo formáte PDF doručený spolu s ponukou v lehote na predkladanie ponúk (e-mailom) na adresu obstarávateľa (viera.blanarova@dpmz.sk). Platným dokladom je fotokópia registrácie na činnosť podľa § 98 ods. 1, ods. 2 zákona č. 79/2015 Z.z. o odpadoch a o zmene a doplnení niektorých zákonov, ktorý vydáva orgán štátnej správy vo veciach odpadového hospodárstva.

Pre uchádzačov, ktorí podnikajú mimo územia SR, je takýmto dokladom ekvivalentný doklad o registrácii, ktorý vydáva autorizovaná osoba pre účely odpadového hospodárstva v mieste sídla podnikania uchádzača.

9.2. Aktuálne platný doklad oprávňujúci uchádzača dodávať službu, ktorý je predmetom zákazky. Takýmto dokladom je výpis zo živnostenského registra, alebo obchodného registra*, resp. ekvivalentného registra v krajine sídla hospodárskeho subjektu), ktorý nemusí byť úradne overený*

Doklad uchádzač predloží ako scan vo forme .pdf spolu s cenovou ponukou.

Usmernenie pre hospodárske subjekty:

*V prípade, že uchádzač je zapísaný v Zozname hospodárskych subjektov, ktorý vedie Úrad pre verejné obstarávanie (podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) doklad podľa bodu 8.2. nepredkladá a na túto skutočnosť upozorní v ponuke.*

*Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (záujemcom/uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu 8.2 tejto výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy.*

**10. Hodnotiace kritérium a výber úspešného uchádzača**

Ponuky uchádzačov budú vyhodnotené na základe kritéria, ktorým je najnižšia cena spolu za celý predmet zákazky.

**11.Spôsob predkladania cenových ponúk**

Elektronickou poštou (e-mailom). Uchádzač odošle svoju ponuku na e-mailovú adresu: viera.blanarova@dpmz.sk

Ponuka bude obsahovať:

1. Dokumenty podľa bodu 9. Uchádzač zašle scan dokumentu do formátu pdf., na ktorom bude podpis a pečiatka uchádzača.
2. Čestné vyhlásenie. Doklad uchádzač predloží ako podpísaný scan Prílohy č. 1 výzvy vo forme .pdf spolu s cenovou ponukou. Príloha č. 1 je zverejnená v editovateľnej forme pri výzve.
3. Čestné vyhlásenie, že uchádzač nemá zákaz účasti vo verejnom obstarávaní. Doklad uchádzač predloží ako podpísaný scan Prílohy č.2 výzvy vo forme .pdf spolu s cenovou ponukou. Príloha č. 2 je zverejnená v editovateľnej forme pri výzve.
4. Identifikačné údaje uchádzača – Príloha č. 3 výzvy (Krycí list). Dokument zašle podpísaný a opečiatkovaný scan dokumentu do formátu pdf.
5. Ocenenie služby -vyplnenú Tabuľka č. 1 vo všetkých požadovaných položkách a podpísanú oprávnenou osobou uchádzača, na ktorej bude pečiatka a dátum. Uchádzač zašle scan dokumentu do formátu pdf. V cenovej ponuke budú uvedené ceny podľa podmienok bodu 5 tejto výzvy. Súčet cien za všetky položky je cenou celkom za službu a je hodnotiacim kritériom.

Podmienkou zaradenia ponuky uchádzača do vyhodnotenia na základe hodnotiaceho kritéria je predloženie všetkých dokumentov.

**12.Lehota na predkladanie cenových ponúk**

Dokumenty k cenovej ponuky a cenovú ponuku je potrebné doručiť na e-mailovú adresu podľa bodu 11. **do 21.9.2020** (vrátane tohto dňa).

**13.Požadovaná platnosť cenovej ponuky**

Minimálne 3 mesiace od vyhodnotenia.

**14.Komunikácia a jazyk**

Obstarávateľ určil v tomto obstarávaní spôsob komunikácie elektronickou poštou (e-mailom) v slovenskom alebo v českom jazyku. Cenová ponuka a doklady v nej predložené budú predložené v slovenskom alebo v českom jazyku. Doklady predložené v iných jazykoch ako slovenský a český musia byť predložené v pôvodnom jazyku uchádzača a zároveň musí byť preložený ich úradný preklad do štátneho jazyka obstarávateľa.

**15.Lehota na oznámenie výsledku prieskumu trhu:**

Do 24.9.2020.

**16.Doplňujúce informácie**

* Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.
* Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie alebo zmeniť podmienky obstarávania v ktorejkoľvek časti obstarávania.
* Obstarávateľ si vyhradzuje právo zrušiť obstarávanie alebo zmeniť podmienky obstarávania predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.
* Obstarávateľ má za to, že sa poskytovateľ predložením svojej cenovej ponuky s podmienkami prieskumu trhu dôkladne oboznámil, porozumel im a súhlasí s nimi.

Výzvu vypracovala: Mgr. Viera Blanárová, oddelenie verejného obstarávania ..................................

Výzvu schválil: Ing. Peter Ďurkovský, vedúci oddelenia verejného obstarávania ...............................

Výzva zverejnená dňa 4.9.2020 na webovom sídle obstarávateľa